stanford-oval/wikipedia huggingface dataset:
Rusko-otsalepinkäinen

| Rusko-otsalepinkäinen |
| --- | --- |
 Prionops scopifrons kirki
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Vangat Vangidae
Suku::  Harjalepinkäiset Prionops
Laji::  scopifrons
Kaksiosainen nimi
 Prionops scopifrons  (Peters, 1854) 
Katso myös
   Rusko-otsalepinkäinen Wikispeciesissä   Rusko-otsalepinkäinen Commonsissa 
Infobox OKNimi-testi OKIUCN-testi OK: 
Rusko-otsalepinkäinen (Prionops scopifrons) on itäafrikkalainen, Somaliassa. Keniassa, Tansaniassa, Mosambikissa ja Zairen itäkolkassa elävä varpuslintu, jonka holotyypin Wilhelm Peters kuvaili Mosambikista 1854.
Ruokijärvi

| Ruokijärvi |
| --- | --- |
Valtiot:  Suomi 
Paikkakunta:  Pornainen
Koordinaatit:  60°27′37″N, 25°28′00″E
Järvinumero:  19.008.1.002
Mittaustietoja
Pinnankorkeus:  33,8 m 
Rantaviiva:  5,74 km 
Pinta-ala:  0,7 km² 
Tilavuus:  0,00064 km³ 
Keskisyvyys:  0,95 m 
Suurin syvyys:  1,75 m 
 fiRuokijärvi 
Ruokijärvi on erittäin matala ja sameavetinen järvi Pornaisten kaakkoisosassa Keski-Uudellamaalla. Sen pinta-ala on 68 hehtaaria. Etäisyys Helsingistä on 43 kilometriä koilliseen. Järven itäisin kolkka sijaitsee Porvoon alueella.
Maantiede

Ruokijärven pituus kaakosta luoteeseen on 1,4 kilometriä. Saaria on kolme, joista yksi on vähäinen luoto. Suurin saari on vajaan hehtaarin laajuinen Isosaari järven luoteisosassa. Rannat ovat suurelta osin soisia ja lahtien pohjukat rantaviivaltaan epämääräisiä. Etelärannalla on metsämaata (Präkkärinkallio, Sopenmetsä), joka kohoaa noin 30 metriä Ruokijärven pinnan yläpuolelle. Sopenmetsän kaakkoispuolella levittäytyy Suurisuo. Ruokijärven länsikolkasta virtaa Ruokijärvenoja Kalkinojan kautta Kotojärveen, joka laskee Isonniitynojaa pitkin etelään kohti Mustijokea, joka virtaa etelään ja laskee Suomenlahteen.
Ruokijärvi on vähävetinen, sen vesitilavuus on 643 000 kuutiometriä eli 643 miljoonaa litraa.
Ruokijärvessä on runsaasti roskakalaa, kuten suutaria ja ruutanaa.
Ruokijärvi (19.008.1.002) kuuluu Isonniitynojan valuma-alueeseen (19.008), joka on kolmannen jakovaiheen vesistö Mustijoen vesistössä (19). Isonniitynojan alueeseen kuuluu Ruokijärven ohella Kotojärvi, joka sijaitsee runsaat kaksi kilometriä Ruokijärveltä lounaaseen.
Ruissalon silta

| Ruissalon silta |
| --- | --- |

Nimi:  Ruissalon silta
Tekijä:  Elin Danielson-Gambogi
Valmistumisvuosi:  1891
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  29  cm
Leveys:  46  cm
Kokoelma:  Kansallisgalleria
Sijainti:  Ateneum
Ruissalon silta on suomalaisen taiteilija Elin Danielson-Gambogin öljyvärimaalaus kankaalle, 29×46 cm, vuodelta 1891. Taulun omistaa Ateneumin taidemuseo.
Elin Danielson toimi Turun piirustuskoulun opettajana vuosina 1889–1891. Ruissalon silta kuuluu hänen niin sanottuihin Turun seudun maisemiinsa. Tässä varhaisen kevään ruohikkomaisemassa näkyvät myös kauempana olevat rakennukset sekä loivasti etäisyyteen kaartuva maasilta kaiteineen. Tunnelmaa luovat kevään kirkas valo ja lumen alta paljastunut matala ruokomaisema sillan kaiteineen kuulaassa kevätilmassa. Joidenkin tutkijoiden mukaan maalaus voi olla etäinen kaiku Peder Severin Krøyerin Skagenin rantaviivojen maalauksista.
Aiheesta muualla

Suomen Kansallisgalleria: Kokoelmat: Ruissalon silta.  (Arkistoitu – Internet Archive)
Rauno Ekholm

Rauno Ekholm (26. huhtikuuta 1930 Mikkeli – 1. maaliskuuta 2011 Helsinki) oli suomalainen filosofian kandidaatti, kustannusjohtaja ja suomentaja.
Ekholm valmistui filosofian kandidaatiksi 1957. Hän toimi Suomen Sosialidemokraatin kirjallisuusarvostelijana vuosina 1953–1958 ja oli sitten Jyväskylässä K. J. Gummeruksen kustannusliikkeessä ensin kustannustoimittajana 1958–1963 ja sitten kustantamon kirjallisena johtajana. Tämän jälkeen Ekholm oli osastopäällikkönä Weilin + Göösin kustantamossa, kunnes hän siirtyi 1979 vapaaksi kääntäjäksi. Ekholm oli vuosina 1985–1996 Suomen Kansallisteatterin osa-aikaisena kirjallisena avustajana kääntäen englanninkielisiä draamoja.
Ekholm oli vuonna 1958 perustamassa Jyväskylän Huoneteatteria ja hän toimi teatterissa ohjaajana. Hän osallistui yhdessä Gummeruksen kirjallisena johtajana toimineen Ville Revon kanssa kirjailijayhdistyksen perustamiseen Jyväskylään.
Toimitustöitä

Kis kis, kippurahäntä: kaskuja itsenäisyyden vuosilta; toim. Rauno Ekholm ja Harri Kaasalainen; kuv. Olavi Hurmerinta. Helsinki: Weilin + Göös, 1967.
Palkinnot

Kääntäjien valtionpalkinto 1978
Saarenkylä (Kinnula)

Saarenkylä (myös Saarenkylä-Markokylän alue) on Kinnulan kylä noin 16 kilometriä kunnan keskustasta eteläkaakkoon. Kylä sijaitsee kunnan keskustasta katsoen Viitasaaren suunnassa, kantatieltä 58 Muholan kylän jälkeen kääntyvän, Saarenkylän ja Juureisen välisen yhdystien 6541 varrella. Nimensä mukaisesti kylä sijaitsee Kivijärven Kotkaselän edustalla olevassa saaressa. Karjasalmen silta on rakennettu lohkomalla luonnonkivestä 1900-luvun alkupuolella.
Kylässä on runsaasti loma-asutusta Saarensalmen alueella sekä leirintäalue. Leirintäalueella on vuokrattavia myökkejä sekä telttailu- ja asuntovaunupaikoitusalueet. Loma-asuntoalueiden kunnallistekniikkaan vuonna 2009 tehtyjen huomattavien investointien jälkeen kylällä arvioitiin olevan noin 200 vakituista loma-asukasta, joiden merkitys tulonlähteenä on kunnalle huomattava. Loma-asukkaat tulevat etenkin Kokkolan ja Ylivieskan seuduilta.
Rugby union

Scrum-rykelmätilanne

Rugby union on rugby-pallopelin 15-henkisillä joukkueilla pelattava muoto. Se on myös tunnetuin ja harrastetuin rugbylaji.
Rugby union on kehittynyt Englannissa Rugby Schoolissa pelatusta jalkapalloilun esimuodosta. Nykymuodon merkittävimmät erot jalkapalloon ovat pallon soikiomainen muoto sekä se, että säännöt sallivat pallon kuljettamisen ja syöttämisen käsillä. Toisin kuin amerikkalaisessa jalkapallossa, pallon syöttäminen on sallittua vain taaksepäin.
Erityisen suosittua rugby union on Argentiinassa, Australiassa, Englannissa, Etelä-Afrikassa, Fidžillä, Ranskassa, Irlannissa, Kanadassa, Uudessa-Seelannissa, Samoalla, Skotlannissa, Tongalla ja Walesissa. Lajin suosio on kasvussa myös Italiassa sekä Japanissa.
Rugby unionin kansainvälinen kattojärjestö on vuonna 1866 perustettu International Rugby Board (IRB) (nykyisin World Rugby), joka vastaa myös lajin säännöistä. World Rugbylla on 118 liitännäisjäsentä. Rugby unionin merkittävin kilpailu on neljän vuoden välein järjestettävä MM-turnaus. Ensimmäisen kerran MM-kisat järjestettiin vuonna 1987. Merkittävä turnaus on myös vuosittain järjestettävä kuuden eurooppalaisen maajoukkueen kesken käytävä Six Nations -turnaus.
Suomessa lajin kattojärjestö on Suomen rugbyliitto. Korkein sarjataso on Rugbyn SM-sarja.
Lajin perusajatus

Rugby union -ottelu kestää 80 minuuttia ja koostuu kahdesta 40 minuutin mittaisesta jaksosta, joka päättyy kun pallo kulkeutuu ulos kentältä, yliajalla tehdään pisteitä tai hyökkäävä joukkue tekee virheen. Pelissä kaksi 15-henkistä joukkuetta pyrkii tekemään mahdollisimman paljon pisteitä samalla estäen vastustajaa tekemästä pisteitä. Peliä pelataan suorakaiteen muotoisella 144 metriä pitkällä ja 70 metriä leveällä ruohokentällä, jonka molemmissa päissä on maalialue ja H-kirjaimen muotoinen maalihaarukka.
Pisteitä saa, kun pallo kuljetetaan kantamalla, syöttämällä tai potkaisemalla vastustajan maalialueelle, jossa pelaaja painaa pallon maahan. Maalia kutsutaan nimellä try ja siitä saa viisi pistettä. Try tuo joukkueelle myös kahden pisteen lisäpisteyrityksen (conversion), joka suoritetaan potkaisemalla pallo maalipylväiden väliin. Lisäksi pisteitä voi saada kolmen pisteen arvoisesta pudotusmaalista eli dropista, joka syntyy kun pelitilanteessa pallo pudotetaan maahan ja potkaistaan maalipuiden väliin. Myös onnistuneesta rangaistuspotkusta saa kolme pistettä.
Olennainen asia rugbyssä ovat taklaukset ja muut kontaktitilanteet. Ainoastaan pallollista pelaajaa saa taklata, ja taklaaminen on sallittua koko vartaloon hartioiden alapuolelle. Tyypillisessä taklauksessa taklaaja saa otteen taklattavan vartalon ympäriltä. Taklauksia seuraa kasa- eli rykelmätilanteet, joita on kolmenlaisia.
Aiheesta muualla

World Rugby, www.worldrugby.org
International Rugby Board (Arkistoitu – Internet Archive)
Suomen Rugbyliitto
säännöistä ja pelipaikoista (BBC)
Wikimedia Commonsissa on kuvia tai muita tiedostoja aiheesta .
Ruskoaletti

| Ruskoaletti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kekälealetit Alethe
Laji::  diademata
Kaksiosainen nimi
 Alethe diademata  (Bonaparte, 1850) 
Katso myös
   Ruskoaletti Wikispeciesissä   Ruskoaletti Commonsissa 
Infobox OKNimi-testi OKIUCN-testi OK: 
Ruskoaletti (Alethe diademata) eli aiemmalta nimeltään kekälekertturastas on sieppojen heimoon kuuluva varpuslintu.
Levinneisyys

Ruskoalettia tavataan Länsi-Afrikassa Senegalista Togoon. Lajia on kuvattu paikallisesti yleiseksi ja se on luokiteltu elinvoimaiseksi.
Raúl Jiménez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Raúl Alonso Jiménez Rodríguez
Syntymäaika: 5. toukokuuta 1991 (ikä 33)
Syntymäpaikka: Tepeji, Meksiko
Pelipaikka: hyökkääjä
Pituus: 190 cm
Paino: 83 kg
Seura
Seura: Fulham
Pelinumero: 7
Junioriseurat
1999–2010: América
Seurat
| Vuodet | Seura | O | (M) |
| 2010–2014 | América | 96 | (36) |
| 2014–2015 | Atlético Madrid | 21 | (1) |
| 2015–2019 | Benfica | 80 | (18) |
| 2018–2019 | → Wolverhampton | 38 | (13) |
| 2019–2023 | Wolverhampton | 97 | (27) |
| 2023– | Fulham | 26 | (7) |
| Yhteensä | Yhteensä | 358 | (102) |
Maajoukkue
| 2013– | Meksiko | 105 | (33) |
 Seurajoukkueuran tilastot kattavat vain kansalliset sarjat, päivitetty 30. elokuuta 2024.  Maajoukkueuran tilastot päivitetty 30. elokuuta 2024.
| Mitalit> Maa:   Meksiko.Miesten jalkapallo. Olympialaiset  | Mitalit> Maa:   Meksiko.Miesten jalkapallo. Olympialaiset  | Mitalit> Maa:   Meksiko.Miesten jalkapallo. Olympialaiset  | Maa:   Meksiko> Miesten jalkapallo. |
| --- | --- | --- | --- |
|  Kultaa | Lontoo 2012 |  |  |
Raúl Alonso Jiménez Rodríguez (s. 5. toukokuuta 1991 Tepeji, Meksiko) on meksikolainen jalkapalloilija. Hän edustaa Englannin Valioliigassa pelaavaa Fulhamia. Jiménez on pelipaikaltaan hyökkääjä.
Seurajoukkueura

Raúl Jiménez on meksikolaisen Club Américan kasvatti. Hän liittyi seuran juniorijoukkueseen jo kuusivuotiaana. Hän teki ensiesiintymisensä maan pääsarjassa lokakuussa 2011. Hän voitti seuran riveissä Meksikon clausura-mestaruuden vuonna 2013. Hän siirtyi espanjalaiseen Atlético Madridiin elokuussa 2014. Lehtitietojen mukaan Atlético maksoi Jiménezistä 14 miljoonaa dollaria, mikä on historian kolmanneksi suurin meksikolaisesta jalkapalloilijasta maksettu siirtokorvaus. Hän voitti Supercopa de Españan 2014. Hän ei kuitenkaan onnistunut vakiinnuttamaan paikkaansa pelaavassa kokoonpanossa ja hänen siirtymisestään muualle spekuloitiin espanjalaislehdistössä jo tammikuussa 2015. Hän pelasi kauden 2014−2015 aikana 21 Espanjan pääsarjaottelussa ja teki yhden maalin.
Jiménez solmi viiden vuoden mittaisen sopimuksen Portugalin pääsarjassa pelaavan Benficaa kanssa saman vuoden elokuussa. Hän pelasi seurassa kausina 2015−2018 kaikkiaan 80 Primeira Ligan ottelua, ja teki 18 maalia. Mestarien liigassa hän pelasi 21 ottelua ja teki neljä maalia. Hän voitti Benficassa Portugalin-mestaruuden 2016 ja 2017, Portugalin cupin 2017, liigacupin 2016 sekä supercupin 2016 ja 2017.
Jiménez pelasi kauden 2018–2019 lainalla Englannin Valioliigan Wolverhamptonissa, jossa teki 38 pääsarjaottelussa 13 maalia. Hän siirtyi Wolverhamptoniin pysyvästi kesällä 2019 noin 38 miljoonan euron siirtosummalla. Kaudella 2019–2020 hän pelasi jälleen joukkueensa kaikki 38 valioliigaottelua ja teki niissä 17 maalia, millä hän oli joukkueensa paras maalintekijä ja koko sarjan maalintekijätilastossa jaetulla kahdeksannella sijalla. Eurooppa-liigan karsinnoissa kaudella 2019–2020 hän teki kuudessa ottelussa kuusi maalia, muun muassa viimeisellä karsintakierroksella italialaista Torinoa vastaan maalin sekä vieras- että kotikentällä. Varsinaisessa Eurooppa-liigassa hän pelasi yhdeksän ottelua ja teki neljä maalia.
Kaudella 2020–2021 Jiménez pelasi kymmenen valioliigaottelua ja teki niissä neljä maalia, mutta marraskuun lopulla kymmenennessä ottelussa Arsenalia vastaan hän sai vaarallisen kallonmurtuman törmätessään yhteen Arsenalin David Luizin kanssa, ja hänet vietiin saman tien sairaalaan leikkaukseen. Hän palasi kentille seuraavan kauden alussa ja pelasi kauden aikana 34 valioliigaottelua, joissa hän teki kuusi maalia. Kaudella 2022–2023 hän pelasi 15 valioliigaottelua tekemättä maaleja.
Jiménez siirtyi Valioliigan Fulhamiin 6,4 miljoonan euron siirtosummalla kesällä 2023.
Maajoukkueura

Jiménez kuului vuonna 2012 olympiakultaa voittaneeseen Meksikon joukkueeseen. MM-kilpailuissa 2014 hän pelasi yhdessä alkulohkovaiheen ottelussa päästen kentälle Meksikon kohdatessa Brasilian. MM-kilpailuissa 2018 hän tuli vaihdosta kentälle otteluissa Saksaa ja Brasiliaa vastaan. MM-kilpailuissa 2022 hän tuli vaihdosta kentälle joukkueensa kaikissa kolmessa alkulohko-ottelussa.
Jiménez on pelannut Copa Américassa kolme ottelua sekä 2015 että 2016. CONCACAF Gold Cupissa 2019 Jiménez teki viisi maalia Meksikon voittaessa mestaruuden.
Jiménez pelasi marraskuussa 2022 sadannen A-maaottelunsa, joskaan kansainvälinen jalkapalloliitto ei laske kahta Martiniqueta vastaan pelattua maaottelua virallisiksi. Virallisissa otteluissa Jiménez sai sata täyteen kesäkuussa 2023. Hän on tehnyt näissä otteluissa 30 maalia, joista yhden Martiniqueta vastaan.
Ruskorintahyyppä

| Ruskorintahyyppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  superciliosus
Kaksiosainen nimi
 Vanellus superciliosus  (Reichenow, 1886) 
Katso myös
   Ruskorintahyyppä Wikispeciesissä   Ruskorintahyyppä Commonsissa 
Infobox OKNimi-testi OKIUCN-testi OK: 
Ruskorintahyyppä (Vanellus superciliosus) on afrikkalainen kahlaaja. Sen elinympäristö käsittää Saharan eteläpuolista Afrikkaa ainakin Togosta Zairen koillisosiin, mutta laji on huonosti tunnettu, ja pesimättömiä lintuja on tavattu laajalti muuallakin Afrikassa. Lajin holotyypin kuvaili Anton Reichenow Zairen Marungusta 1886.
Rauno E. Linnavuori

Rauno Eino Linnavuori (10. joulukuuta 1927 Turku – 26. helmikuuta 2019) oli kansainvälisesti tunnettu suomalainen hyönteistutkija, joka oli erikoistunut nivelkärsäisiin.
Elämä

Linnavuori kiinnostui luonnosta jo nuorena. Lukiolaisena hän osallistui säännöllisesti Turun Eläin- ja Kasvitieteellisen Seuran kokouksiin ja esitti siellä löytämiään Suomelle uusia lude- ja kaskaslajeja. Linnavuori kasvoi Turun linnan talonmiehen perheessä ja teki 18-vuotiaana ensimmäisen tieteelle uuden ludelöytönsä kesykyyhkyn pesästä Turun linnassa.  Linnavuori valmistui Turun yliopistosta filosofian maisteriksi vuonna 1952 ja tohtoriksi vuonna 1959.
Pääasiallisen työuransa Linnavuori teki biologian lehtorina Turussa, Puolalan yhteislyseossa vuosina 1960–92. Oppilaat pitivät hänen tunneistaan, mutta monille  hän jäi etäiseksi, sillä tutkija piti työstään useita pitkiä virkavapaita tutkimusmatkojen takia, jotka suuntautuivat pääasiassa Afrikkaan ja Lähi-itään. Niiden tärkeimmät tulokset Linnavuori julkaisi kuutena kirjana vuosina 1971–78.   Tutkimusmatkoilla levottomille savannialueille hänelle tarjottiin usein suojaksi poliisisaattuetta, mistä Linnavuori aina kieltäytyi, koska väitti tulevansa hyvin toimeen paikallisten asukkaiden kanssa. Sudanissa hänen autoaan kuitenkin ammuttiin, ja Punaisen meren rannalla hän itse ampui mukanaan pitämällään aseella varoituslaukauksia torjuakseen heidän kimppuunsa käyneet aggressiiviset paimentolaiset. Ottelun tiimellyksessä hän sopi matkakumppaninsa kanssa, että mikäli toinen heistä kuolee, jäljelle jäänyt jatkaa tieteellistä tutkimusretkeä viedäkseen sen päätökseen.
Linnavuori työskenteli myös vierailevana professorina Yhdysvalloissa (Ohio State University 1976–77) ja Saudi-Arabiassa (Kuningas Faisalin yliopisto 1977–78),  entomologian tutkimusjohtajana Irakin maatalousministeriössä 1979–1981 ja vierailevana professori Sana'an yliopistossa Jemenissä . Iranissa hän työskenteli säännöllisesti vuosittain 1–2 kuukauden jaksoja, sillä hänen kolmas vaimonsa oli iranilainen Sakineh.
Vuonna 1987 American Museum of Natural History osti osan Linnavuori hyönteiskokoelmasta. National Museum of Wales peri kokoelman valtaosan.
Linnavuori oli 1960-luvulla ehdolla SKDL:n kunnanvaltuutetuksi Raisiossa.
Tutkimustyö

Linnavuori löysi ensimmäisen tieteelle uuden hyönteislajinsa jo 18-vuotiaana. Hän ansioitui erityisesti kaskaiden, luteiden ja kovakuoriaisten tutkimisessa, ja häntä luonnehdittiin 1900-luvun yhdeksi huomattavimmista nivelkärsäisten tutkijoista maailmassa ja alan johtavaksi asiantuntijaksi.
Uransa aikana (vuodesta 1948 lähtien) Linnavuori julkaisi yhteensä 306 artikkelia, joissa hän kuvasi 308 sukua ja alasukua sekä 2 894 lajia ja alalajia. Se on aivan poikkeuksellisen suuri määrä yhden tutkijan osalta, ja se on tehnyt hänestä kautta maailman tunnetun ja arvostetun tiedemiehen. Monet suomalaiset tuntevat Linnavuoren määrityskirjasarjan Suomen nivelkärsäiset I-IV (1966–69), joka oli tarkoitettu innostamaan uusia harrastajia lude- ja kaskastutkimuksen pariin.
Linnavuoren tutkimusmatkat ulottuivat paljolti Lähi-itään (Israel, Irak, Saudi-Arabia, Jemen, Iran) ja Afrikan pohjoisosaan (Benin, Burkina Faso, Kamerun, Keski-Afrikan tasavalta, Tšad, Egypti, Etiopia, Ghana, Norsunluurannikko, Niger, Nigeria, Somalia, Etelä-Sudan, Sudan, Togo).
Tunnustukset

Linnavuoren mukaan on nimetty 174 hyönteislajia  ja myös kokonaisia sukuja. Linnavuori vihittiin vuonna 1975 Jyväskylän yliopiston kunniatohtoriksi.  Tiedelehti Entomogica Americana julkaisi hänen kunniakseen kolme teemanumeroa nivelkärsäisistä vuosina 2016 ja 2017.
Aiheesta muualla

Löytönen, Markku: Suomalaiset tutkimusmatkat.  Suomalaisen Kirjallisuuden Seura, 2009.  ISBN 978-951-746-774-2.
Rumoin kehitystoimisto

| Rumoin kehitystoimisto 留萌振興局 |
| --- | --- |
 Rannikkoa Mashiken eteläpuolella
 Rumoin kehitystoimiston sijainti Hōkkaidōssa
Valtio:  Japani
Alue:  Hokkaidō
Prefektuuri:  Hokkaidō
Kuntia:  8
Hallinto:  
 – hallinnollinen keskus:  Rumoi
Pinta-ala:  3 445,89 km²
Väkiluku (1.1.2021):  43 657
 – väestötiheys:  13 as./km²
 
Kehitystoimiston internetsivut
Rumoin kehitystoimisto (jap. 留萌振興局, Rumoi shinkōkyoku) on yksi Japanin Hokkaidōn prefektuurin aluehallinnon yksiköistä. Rumoin kehitystoimiston hallinnoima alue sijaitsee Japaninmeren rannikolla Hokkaidōn pohjoisosassa. Etelässä se rajoittuu Mashikevuoristoon, idässä kohoavat Teshiovuoret. Alueen pinta-ala on 3 445,89 neliökilometriä, ja siellä on 43 657 asukasta (vuonna 2021). Alueen pääkaupunki on Rumoi.
Rumoin kehitystoimisto perustettiin vuonna 2010, kun Hokkaidōn aliprefektuurit korvattiin yleiskehitys- ja kehitystoimistoilla. Rumoin kehitystoimistoa edelsikin Rumoin aliprefektuuri, joka oli perustettu nimellä Mashiken aliprefektuuri vuonna 1897. Seutu on harvaan asuttua ja sen väkiluku on ollut laskussa 1960-luvun vaihteesta lähtien. Korkeimmillaan siellä oli lähes 130 000 asukasta.
Rumoin kehitystoimisto hallinnoi kahdeksaa kuntaa, joista yksi on kaupunki, kuusi on maaseutukaupunkeja ja yksi on kyläkunta. Seuraavassa luettelossa kaupunki on lihavoitu.
Enbetsu
Haboro
Mashike
Obira
Rumoi
Shosanbetsu
Teshio
Tomamae
Aiheesta muualla

Kuvia tai muita tiedostoja aiheesta Rumoin kehitystoimisto Wikimedia Commonsissa
Rumoin kehitystoimiston internetsivut (japaniksi)
Ram Teri Ganga Maili

| Ram Teri Ganga Maili |
| --- | --- |

Ohjaaja:  Raj Kapoor
Käsikirjoittaja:  Raj Kapoor V. P. Sathe K. K. Singh Jyoti Swaroop
Tuottaja:  Randhir Kapoor
Säveltäjä:  Ravindra Jain
Kuvaaja:  Radhu Karmakar
Leikkaaja:  Raj Kapoor
Pääosat:  Mandakini Rajiv Kapoor
Valmistustiedot
Valmistusmaa:  Intia
Tuotantoyhtiö:  R. K. Films
Levittäjä:  R. K. Films
Ensi-ilta:  16. elokuuta 1985
Kesto:  178 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Ram Teri Ganga Maili (suom. ”Ram, sinun Gangasi on likainen”) on vuonna 1985 ensi-iltansa saanut intialainen hindinkielinen romanttinen draamaelokuva, jonka on ohjannut Raj Kapoor. Elokuvan pääosissa nähdään Mandakini ja Rajiv Kapoor. Musiikin on säveltänyt Ravindra Jain.
Elokuva oli erittäin kiistanalainen, koska Mandakinin rohkeat kohtaukset imetyksestä ja kylpemisestä läpinäkyvässä sarissa eivät olleet konservatiivisen intialaisen sensuurilautakunnan sallimia. Silti sillä oli U-ikäraja (sallittu kaikille), joka muutettiin myöhemmin U/A:ksi (sallittu lapsille aikuisten valvonnassa). Se oli viimeinen Raj Kapoorin ohjaama elokuva.
Ram Teri Ganga Maili oli vuoden eniten tuottanut hindielokuva. Se oli myös yksi 1980-luvun eniten tuottaneista elokuvista Krantin (1981) ja Maine Pyar Kiyan (1989) rinnalla.
Juoni

Narendra ”Naren” Sahay on rikkaan kalkuttalaisen poliitikon Jeeva Sahayn poika. Naren vierailee Gangotrissa tutkimassa pyhän Gangesin lähdettä ja hakemassa pyhää vettä isoäidilleen. Siellä hän tapaa erittäin kauniin tytön nimeltä Ganga, joka asuu lähellä Gangotria veljensä Karamin kanssa. Pian he rakastuvat ja päättävät mennä naimisiin. He ovat onnellisesti naimisissa, mutta Narenin on palattava Kalkuttaan, koska hän haluaa vakuuttaa vanhempansa Gangasta. Lähtiessään Kalkuttaan hän lupaa palata pian, mutta häntä estetään toteuttamasta lupaustaan.
Ganga tuli raskaaksi ennen Narenin lähtöä, ja pian hänestä tulee pienen pojan äiti. Hän kohtaa monia ongelmia lapsensa ja kauneutensa vuoksi. Viholliset tappavat Karamin ja Ganga on yksin, eikä kukaan ole siellä huolehtimassa hänestä. Lopulta hän päättää lähteä Narenin luo ja lähtee matkalle ​​Gangotrista Kalkuttaan löytääkseen miehensä. Rishikeshissä kaksi naista ja mies käyttävät häntä hyväkseen. Benarasissa pandit ahdistelee häntä, poliisi pelastaa hänet ja hänelle annetaan lippu Kalkuttaan. Hän joutuu Manilalin kynsiin, joka houkuttelee hänet bordelliin lähellä Benarasia.
Rikas poliitikko Bhagwat Choudhary ostaa Gangan ja tuo hänet ulkorakennukseensa henkilökohtaiseksi jalkavaimokseen. Bhagwat on sopinut tyttärensä Radhan avioliitosta Narenin kanssa. Narenille ilmoitetaan, että Ganga on kuollut. Niinpä hän päättää mennä naimisiin Radhan kanssa isänsä toiveiden mukaan. Narenin eno Kunj Bihari löytää Gangan Bhagwatin ulkorakennuksesta ja kutsuu tanssimaan miehensä häissä testaakseen, tunnistaako hänen miehensä hänet. Lopulta rakkaus voittaa ja Naren tunnistaa vaimonsa Gangan. Jeeva kieltäytyy hyväksymästä Gangaa miniäkseen. He yrittävät poistua poikansa kanssa, mutta raivoissaan oleva Bhagwat ampuu Gangaa. Häntä ammutaan käsivarteen ja Naren alkaa hakata Bhagwatia uskoen, että tämä tappoi Gangan. Sitten Radha ilmoittaa hänelle, että Ganga ei ole kuollut. Naren lopettaa Bhagwatin hakkaamisen ja lähtee Gangan ja heidän poikansa kanssa.